Выратаваў
*Ніна Галіноўская*

3 гняздзечка ўпала птушаня,

Сядзіць самотнае ў траве.

А дзе бацькі яго, радня? —

Ніхто не кліча, не заве.

Паблізу бегае каток,

Вушамі-бантамі стрыжэ.

Заўважыць шэры камячок —

Хто птушанятка ўберажэ?

Хачу яму дапамагчы.

Я пасаджу яго на бэз:

«Сядзь на галінцы і маўчы,

Каб кот на дрэўца не залез.

А па цябе твае бацькі

Абавязкова прыляцяць».

На бэзе зараз тры шпакі.

I радасць птушак не суняць.